14. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 24083/Ι.205 της 5/16 Απρ. 1962 (ΦΕΚ Β΄ 131) Περί υπαγωγής εις την ασφάλισιν του Κλάδου ασθενείας και μητρότητος του ΙΚΑ των συνταξιούχων του Ταμείου Ασφαλίσεως Ιδιοκτητών Συντακτών και Υπαλλήλων Τύπου. Έχοντες υπ’ όψιν: α)Τας διατάξεις του άρθρ. 6 του Α.Ν. 1846/51, ως αντικατεστάθη δια του άρθρ. 2 του Ν.Δ. 4104/60. β)Την από 6.2.62 γνώμη του Δ. Συμβουλίου του Ιδρύματος Κοινωνικών Ασφαλίσεων, υποβληθείσαν ημίν δια της υπ’ αριθ. 26416/16.3.62 αναφοράς του Ιδρύματος, και  γ)Την από 7.9.61 γνώμην του Διοικητικού Συμβουλίου του Ταμείου Ασφαλίσεως Ιδιοκτητών, Συντακτών και Υπαλλήλων Τύπου, αποφασίζομεν: Σελ. 72,12(α) 279-044 Υπάγονται εις την υποχρεωτικήν ασφάλισιν του Κλάδου Ασθενείας και Μητρότητος του ΙΚΑ οι συνταξιούχοι του Ταμείου Ασφαλίσεως Ιδιοκτητών Συντακτών και Υπαλλήλων Τύπου, οι μη καταλαμβανόμενοι υπό του εδαφ. γ΄ της παρ. 1 του άρθρ. 6 του Α.Ν. 1846/51, ως τούτο ισχύει μετά την αντικατάστασίν του δια του άρθρ. 2 του Ν.Δ. 4104/60, επί τη καταβολή ασφαλιστικής εισφοράς εκ 10% επί των συντάξεων αυτών, βαρυνούσης κατά ποσοστόν 4% τους συνταξιούχους και κατά 6% το Ταμείον. Το Ταμείον Ασφαλίσεως Ιδιοκτητών, Συντακτών και Υπαλλήλων Τύπου υποχρεούται όπως παρακρατή κατά μήνα εκ των συντάξεων των κατά την παρούσαν υπαγομένων εις την ασφάλισιν του ΙΚΑ συνταξιούχων αυτού την βαρύνουσαν τούτους εισφοράν και ν’ αποδίδη ταύτην μετά της βαρυνούσης τούτο τοιαύτης εις το ίδρυμα εντός της υπό της παρ. 2 του άρθρ. 26 του Α.Ν. 1846/51 οριζομένης προθεσμίας. Η παρούσα δημοσιευθήτω δια της Εφημερίδος της Κυβερνήσεως. 573 Επέκταση της ασφαλίσεως 15Β.Β.β.13-14 15Β.Β.β.13-14 Επέκταση της ασφαλίσεως 